ai4bharat/Pralekha huggingface dataset:
ఉక్కు మంత్రిత్వ శాఖ
కేఐఓసిఎల్ కోక్ ఒవెన్ ప్లాంట్ కు శంకుస్థాపన చేసిన కేంద్ర ఉక్కు శాఖ మంత్రి శ్రీ రామ్ చంద్ర ప్రసాద్ సింగ్
మంగళూరు పనంబుర్ లో కుద్రేముఖ్ ఐరన్ ఓర్ కో లిమిటెడ్  కోక్ ఒవెన్ ప్లాంట్ కు కేంద్ర ఉక్కు శాఖ మంత్రి శ్రీ రామ్ చంద్ర ప్రసాద్ సింగ్ శంకుస్థాపన చేశారు.
ప్రతిపాదిత ప్రాజెక్ట్ రూ. 836.90 కోట్ల క్యాపెక్స్లో బ్లాస్ట్ ఫర్నేస్ యూనిట్లో ఫార్వర్డ్ ఇంటిగ్రేషన్ ప్రాజెక్ట్ల కింద ఫార్వర్డ్, 1.80 ఎల్టిపిఏ కోక్ ఓవెన్ ప్లాంట్ కింద ఫార్వర్డ్ కింద 2.0 ఎల్టిపిఏ డక్టైల్ ఐరన్ స్పన్ పైప్ ప్లాంట్ను ఏర్పాటు చేయడం మరియు ప్లేస్మెంట్ తేదీ నుండి పూర్తి చేయడానికి 24 నెలల సమయం పడుతుంది.
ఉక్కు మంత్రిత్వ శాఖ తగిన ప్రోత్సాహం మరియు మద్దతుతో, ఈ మినీ రత్న సిపిఎస్యు దేశంలోని మైనింగ్ మరియు పెల్లెటైజేషన్ పరిశ్రమలో దాని ప్రధాన నైపుణ్యాన్ని ప్రదర్శించడం ద్వారా దాని పూర్వ వైభవాన్ని తిరిగి పొందడానికి సిద్ధంగా ఉందని కేఐఓసిఎల్ సీఎండీ శ్రీ టి. సామినాథన్ పేర్కొన్నారు. ఉక్కు మంత్రిత్వ శాఖ జాయింట్ సెక్రటరీ శ్రీనివాస్, డైరెక్టర్  శ్రీ ఎస్ కె గోరై, డైరెక్టర్  శ్రీకే.వి భాస్కర రెడ్డి, , కేఐఓసిఎల్ సీనియర్ అధికారులు కూడా పాల్గొన్నారు.
మంత్రి కుద్రేముఖ్ ఫెసిలిటీ, లక్యా డ్యామ్ వద్ద కంపెనీ చేపడుతున్న అటవీ పెంపకం పనులను సోమవారం నాడు పరిశీలిస్తారు.
రక్షణ మంత్రిత్వ శాఖ
గోవా షిప్ యార్డ్లో రెండు కోస్ట్గార్డ్ కాలుష్య నియంత్రణ నౌకల నిర్మాణానికి కీల్ ఏర్పాటు
బహుముఖీయ పాత్రలను పోషించగలిగే సామర్ధ్యం కలిగిన అత్యంత ఆధునిక పరికరాలు కలిగిన నూతన తరం నౌక స్పెషల్ రోల్ వెస్సెల్ 
ఎంఎస్ఎంఇలు సహా దేశీయ సంస్థల నుంచి పరికరాలను, వ్యవస్థలను కొనుగోలు/ సేకరణ చేయాలన్న మేకిన్ ఇండియా నిబద్ధతకు అనుగుణంగా గోవా షిప్యార్డులో రెండు కోస్ట్గార్డ్ కాలుష్య నియంత్రణ ఓడలను, జిఎస్ఎల్ యార్డ్ 1267& 1268కి కీల్ని భారతీయ కోస్ట్ గార్డ్ వేసింది. కాలుష్యాన్ని నియంత్రించే రెండు ఓడలకు గోవా షిప్ యార్డ్ దేశీయంగా రూపకల్పన చసి అభివృద్ధి చేస్తోంది. వీటిని ఫిబ్రవరి 2025 నాటికి, ఆగస్టు 2025 నాటికి బట్వాడా చేయనుంది.
ఓడల నిర్మాణంలో కీల్ను ఏర్పాటు చేయడమన్నది ప్రధానమైన మైలురాయి కార్యకలాపం. ఇది లంగరు వేసే చోట నౌకల నిర్మాణ ప్రక్రియకు అధికారిక ప్రారంభానికి సంకేతం. ఈ సందర్భంగా మాట్లాడుతూ, కాలుష్య నియంత్రణ నౌకలు నూతన తరం ప్రత్యేక పాత్ర పోషించే నౌకలని ఇండియన్ కోస్ట్ గార్డ్ శ్రీ విఎస్ పథానియా తెలిపారు. వీటిని, భారతీయ కోస్ట్గార్డ్ బహుముఖీయ పాత్రలను పోషించగల సామర్ధ్యంతో, ప్రధానంగా తీరప్రాంతం నుంచి సముద్రంలోకి విస్తరించిన సముద్ర కాలుష్యాన్ని నిరోధించేందుకు వీలుగా అభివృద్ధి చెందిన, అత్యంత ఆధునిక పరికరాలను కలిగి ఉండేలా నిర్మిస్తున్నారని వివరించారు.
ఈ పిసివిలు అత్యాధునిక సాంకేతికత, అభివృద్ధి చెందిన, అత్యంత సున్నితమైన కాలుష్య నియంత్రణ పరికరాలు, నావిగేషన్ , కమ్యూనికేషన్ పరికరాలు, సెన్సార్, ఇతర యంత్రాలను కలిగి ఉంటాయి.
ఓడలు కాలుష్య కారకాల నియంత్రణ, పునరుద్ధరణ, వేరు చేయడం, విసర్జించడం కోసం అంకితమైన చమురుతెట్టు ప్రతిస్పందన కార్యకలాపాలను నిర్వహించగల సామర్ధ్యాన్ని కలిగి ఉంటాయి. నౌక ప్రయాణిస్తున్నప్పుడు చమురు చందకుండా అరికట్టేందుకు వీలుగా రెండు ఫ్లష్ చేసే సామర్ధ్యం కలిగిన రెండు వ్యాపకం  బాహువులు ఇరువైపులా సహా సరికొత్త కాలుష్య నియంత్రణ పరికరాలను అమర్చనున్నారు.
సంక్లిష్టమైన చిందిన చమురు నమూనా వ్యాప్తిని అంచనా వేసేందుకు ఒక అధునాతన సాఫ్టవేర్ సాయపడనుంది. దీనితో పాటుగా క్రియాశీలమైన పొజిషనింగ్ వ్యవస్థ, నిర్బంధిత ప్రాంతాలలో ఖచ్చితత్వంతో నౌకను ప్రయాణించేందుకు తోడ్పడుతుంది. గంటలకు 300 టన్నుల చొప్పున తేలికైన నుంచి అత్యంత జిగట చమురును సేకరించేలా ఈ నౌకను రూపొందించారు.ఈ నౌకలను అగ్నిమాపక, సాల్వేజ్  వ్యవస్థలతో కూడి ఉంటాయి.
ఆరోగ్య, కుటుంబ సంక్షేమ మంత్రిత్వ శాఖ
ప్రైవేట్ టీకా కేంద్రాల ద్వారా 18 ఏళ్ళ వయస్సు పైబడిన జనాభాకు 2022 ఏప్రిల్ 10వ తేదీ నుంచి అందుబాటులోకి రానున్న - ముందస్తు జాగ్రత్త టీకా మోతాదు
అర్హులైన జనాభాకు మొదటి, రెండవ మోతాదు తో పాటు, ఆరోగ్య కార్యకర్తలు, ముందు వరుసలో సేవలందిస్తున్న కార్యకర్తలు, 60 ఏళ్ళ వయస్సు పైబడిన వృద్దులకు ముందస్తు జాగ్రత్త టీకా మోతాదు కోసం ప్రభుత్వ టీకా కేంద్రాల ద్వారా మరింత వేగంగా కొనసాగుతున్న - ఉచిత టీకా కార్యక్రమం
దేశంలో 15 ఏళ్ళు పైబడిన మొత్తం జనాభా లో 96 శాతం మందికి కనీసం ఒక కోవిడ్-19 టీకా మోతాదు అందగా, 83 శాతం మంది రెండు మోతాదులు వేసుకున్నారు.
ప్రైవేట్ టీకా కేంద్రాల ద్వారా 18 ఏళ్ళ వయస్సు పైబడిన జనాభాకు కోవిడ్-19 ముందస్తు జాగ్రత్త టీకా మోతాదులను అందుబాటులో ఉంచాలని నిర్ణయించారు. ప్రైవేట్ టీకా కేంద్రాల ద్వారా 18 ఏళ్ళ పైబడిన జనాభాకు ముందస్తు జాగ్రత్త మోతాదును అందించే కార్యక్రమం 2022 ఏప్రిల్, 10వ తేదీ  నుంచి ప్రారంభమవుతుంది. 18 సంవత్సరాల కంటే ఎక్కువ వయస్సు ఉండి, రెండవ మోతాదు టీకా వేసుకున్న తర్వాత 9 నెలలు పూర్తయిన వారందరూ ఈ ముందస్తు జాగ్రత్త టీకా మోతాదు వేసుకోడానికి అర్హులు. ఈ సదుపాయం అన్ని ప్రైవేట్ టీకా కేంద్రాల్లో అందుబాటులో ఉంటుంది.
ఇప్పటివరకు, దేశంలోని 15 ఏళ్ళు పైబడిన మొత్తం జనాభా లో 96 శాతం మందికి కనీసం ఒక కోవిడ్-19 టీకా మోతాదు అందగా, 83 శాతం మంది రెండు మోతాదులు వేసుకున్నారు. ఆరోగ్య కార్యకర్తలు, ముందు వరుసలో సేవలందిస్తున్న కార్యకర్తలతో పాటు 60 ఏళ్ళ వయస్సు పైబడిన వృద్దులలో కూడా మొత్తం 2.4 కోట్ల కంటే ఎక్కువ మందికి ముందస్తు జాగ్రత్త మోతాదులు అందించడం జరిగింది. 12 నుండి 14 సంవత్సరాల వయస్సు గల వారిలో 45 శాతం మంది కూడా మొదటి టీకా మోతాదును పొందారు. అర్హులైన జనాభాకు మొదటి, రెండవ మోతాదు తో పాటు, ఆరోగ్య కార్యకర్తలు, ముందు వరుసలో సేవలందిస్తున్న కార్యకర్తలు, 60 ఏళ్ళ వయస్సు పైబడిన వృద్దులకు ముందస్తు జాగ్రత్త టీకా మోతాదు కోసం ప్రభుత్వ టీకా కేంద్రాల ద్వారా కొనసాగుతున్న ఉచిత టీకా కార్యక్రమాన్ని మరింత వేగవంతం చేయడం జరిగింది.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
రేషన్ కార్డును ఆధార్తో అనుసంధానం చేయడంపై స్పష్టత..
ఆధార్ నంబరుతో అనుసంధానం చేయని రేషన్ కార్డులు రద్దు చేయబడనున్నాయంటూ ఈ రోజు కొన్ని వార్తాపత్రికల్లో వార్తలు వచ్చాయి. దీనిపై ప్రభుత్వం స్పష్టతనిచ్చింది. ఆహార మరియు ప్రజా పంపిణీ శాఖ వెల్లడించిన ఆధార్ నోటిఫికేషన్ 07.02.2017 ప్రకారం  దేశంలోని అన్ని రాష్ట్రాలు / కేంద్ర పాలిత ప్రాంతాల్లోని వారు తమ రేషన్ కార్డులు / లబ్ధిదారులతో ఆధార్ సంఖ్యతో అనుసంధానం చేయాలని పేర్కొంది. ఇందుకు గడువును ఎప్పటికప్పుడు సవరిస్తూ తాజాగా సెప్టెంబరు 30వ తేదీ వరకు డిపార్ట్మెంట్ దీనిని పొడిగించింది.
ఇప్పటికే స్పష్టమైన సూచనలు..
24.10.2017 మరియు 08.11.2018 తేదీన అన్ని రాష్ట్రాలు / యుటీలకు డిపార్ట్మెంట్ పంపిన లేఖలలో ప్రభుత్వం దీనికి సంబంధించి మరింత స్పష్టమైన సూచనలు జారీ చేసింది. ఆధార్ సంఖ్యను అనుసంధానం చేయలేదన్న ప్రతిపదికన అప్పటి వరకు రేషన్ కార్డు దారులుగా ఉన్న నిజమైన లబ్ధిదారులు / గృహస్థులకు ఇచ్చే ఆహార ధాన్యాల కోటాను నిరాకరించ కూడదని తెలిపింది. వారి పేర్లను / రేషన్ కార్డులు తొలగించకూడదు/ రద్దు చేయకూడదని కూడా సూచనలు చేసింది. అంతేకాకుండా లబ్ధిదారుడి బయోమెట్రిక్ / ఆధార్ ప్రామాణీకరణ యొక్క వైఫల్యం, లబ్ధిదారుడి యొక్క బయోమెట్రిక్స్ సరిగా లేకపోవడం నెట్వర్క్ / నెట్ కనెక్టివిటీ / లింకింగ్ లేదా మరే ఇతర సాంకేతిక కారణాల వల్ల ఎన్ఎఫ్ఎస్ఏ కింద కార్డు దారులకు ఆహార ధాన్యాలు జారీ చేయడాన్ని తిరస్కరించబడవద్దని కూడా తగిన సూచనలు జారీ చేయబడ్డాయి. ప్రస్తుత సంక్షోభపు పరిస్థితులలో ఏ ఒక్క పేద లేదా అర్హులైన వ్యక్తి లేదా కుటుంబానికి ఆహార ధాన్యాలు లభించక ఇబ్బందులు పడడాన్ని నివారించేలా జాగ్రత్త పడేందుకు ఆచరణాత్మక విధానం అవసరమని పేర్కోంది.
90 శాతం కార్డుల అనుసంధానం పూర్తి..
నిర్ణీత సమయంలో ఆధార్ను రేషన్ కార్డుతో అనుసంధానించడం మరియు రేషన్కు అర్హత ఉన్న ఏ వ్యక్తికి యాక్సెస్ నిరాకరించబడకుండా చర్యలు చేపడుతారు. కేంద్ర మరియు రాష్ట్ర / కేంద్ర పాలిత ప్రాంత ప్రభుత్వాల నిరంతర కృషితో ప్రస్తుతం మొత్తం 23.5 కోట్లలో 90 శాతం రేషన్ కార్డులు ఇప్పటికే కార్డు హోల్డర్ల ఆధార్ సంఖ్యలతో అనుసంధానం చేయబడ్డాయి ; అయితే, మొత్తం 80 కోట్ల మంది లబ్ధిదారులలో దాదాపు 85 శాతం మంది తమ ఆధార్ నంబర్ను తమ రేషన్ కార్డులతో సీడ్ చేశారు. దీనికి తోడు అన్ని సంబంధిత రాష్ట్రాలు / యుటీలు ఎన్ఎఫ్ఎస్ఏలో భాగంగా మిగిలిన రేషన్ కార్డులు / లబ్ధిదారుల ఆధార్ అనుసంధానాన్ని పూర్తి చేయడానికి నిరంతర ప్రయత్నాలు చేస్తున్నాయి.
వన్ నేషన్.. వన్ రేషన్ ప్రణాళికలో భాగంగా..
పేదలు మరియు వలస లబ్ధిదారుల ప్రయోజనాలను కాపాడేందుకు వీలుగా కేంద్ర ప్రభుత్వం ఇంటిగ్రేటెడ్ మేనేజ్మెంట్ ఆఫ్ పబ్లిక్ డిస్ట్రిబ్యూషన్ సిస్టమ్లో భాగంగా వన్ నేషన్.. వన్ రేషన్ కార్డ్ ప్రణాళికలో భాగంగా ఎన్ఎఫ్ఎస్ఏ రేషన్ కార్డుదారులకు జాతీయ / ఇంటర్-స్టేట్ పోర్టబిలిటీ రేషన్ విధానం అమలును ప్రారంభించిన విషయం తెలిసిందే. అవాంతరం లేని ఇంటర్-స్టేట్ పోర్టబిలిటీ రేషన్ లావాదేవీలను సాధించడానికి ఎన్ఎఫ్ఎస్ఏ పరిధిలో ఉన్న అన్ని రాష్ట్రాలు / యుటీల యొక్క ప్రత్యేకమైన రేషన్ కార్డులు / లబ్ధిదారుల డేటాను నిర్వహించడానికి కేంద్రీకృత రిపోజిటరీని కలిగి ఉండటం చాలా అవసరం. అందువల్ల దేశంలో ఎన్ఎఫ్ఎస్ఏ కింద ప్రతి అర్హత గల రేషన్ కార్డు హోల్డర్ / లబ్ధిదారుడి యొక్క ప్రత్యేకమైన రికార్డును ఆధార్ సంఖ్యతో అనుసంధానించడం కీలకం కానుంది. తద్వారా అతని లేదా ఆమె రేషన్ పొందే అర్హత పరిరక్షించబడుతుంది.
(Visitor Counter : 168
గిరిజన వ్యవహారాల మంత్రిత్వ శాఖ
శ్రీ అర్జున్ ముండా నేతృత్వంలో స్వచ్ఛత కార్యక్రమాలు నిర్వహించిన గిరిజన వ్యవహారాల మంత్రిత్వ శాఖ
500 కి పైగా స్వచ్ఛత కార్యక్రమాలు నిర్వహించిన ఈఎంఆర్ఎస్, ట్రిఫెడ్ , నెస్ట్స్, ఎన్ఎస్టీఎఫ్డీసి, గిరిజన వ్యవహారాల మంత్రిత్వ శాఖ నిధులతో నడుస్తున్న స్వచ్చంధ సేవా సంస్థలు
కార్యక్రమంలో ఉత్సాహంగా పాల్గొని శ్రమదానం చేసిన విద్యార్థులు, అధికారులు, గిరిజన సంఘం సభ్యులు
స్వచ్ఛ్ భారత్ మిషన్ను బలోపేతం చేయడానికి ,ప్రజలకు పారిశుద్ధ్య సేవలను అందించడానికి ప్రజల సహకారంతో స్వచ్ఛత కార్యక్రమాలు నిర్వహించాలంటూ ప్రధానమంత్రి శ్రీ నరేంద్ర మోదీ ఇచ్చిన పిలుపు మేరకు గిరిజన వ్యవహారాల మంత్రిత్వ శాఖ ఈ రోజు దేశవ్యాప్తంగా స్వచ్ఛత కార్యక్రమాలు నిర్వహించింది. న్యూఢిల్లీలో కేంద్ర గిరిజన వ్యవహారాల మంత్రి శ్రీ అర్జున్ ముండా నేతృత్వంలో ఈ కార్యక్రమం జరిగింది.
స్వచ్ఛతకు ప్రధానమంత్రి శ్రీ నరేంద్ర మోదీ అత్యధిక ప్రాధాన్యత ఇస్తున్నారని పేర్కొన్న శ్రీ ముండా ఈ కార్యక్రమం పరిశుభ్రత ,పరిశుభ్రమైన పర్యావరణం అంశాలపై ప్రజల బాధ్యత పెంపొందించిందని అన్నారు.ఒడిశాలోని మయూర్భంజ్లోని బరిపాడ రైల్వే స్టేషన్లో జరిగిన కార్యక్రమంలో కేంద్ర గిరిజన వ్యవహారాల సహాయ మంత్రి శ్రీ బిశ్వేశ్వర్ తుడు పాల్గొన్నారు. న్యూఢిల్లీలో జరిగిన స్వచ్ఛత కార్యక్రమంలో గిరిజన వ్యవహారాల మంత్రిత్వ శాఖ కార్యదర్శి శ్రీ అనిల్ కుమార్ ఝా, మంత్రిత్వ శాఖకు చెందిన ఇతర సీనియర్ అధికారులు పాల్గొన్నారు.
నేషనల్ ఎడ్యుకేషన్ సొసైటీ ఫర్ ట్రైబల్ స్టూడెంట్స్ , నేషనల్ షెడ్యూల్డ్ ట్రైబ్స్ ఫైనాన్స్అండ్ డెవలప్మెంట్ కార్పొరేషన్ , ట్రైబల్ కో-ఆపరేటివ్ మార్కెటింగ్ ఫెడరేషన్ ఆఫ్ ఇండియా , రాష్ట్రాల గిరిజన సంక్షేమ శాఖలు, ట్రైబల్ రీసెర్చ్ ఇన్స్టిట్యూట్లు  అనేక కార్యక్రమాలు నిర్వహించాయి.. ఈరోజు దేశవ్యాప్తంగా జరిగిన “ఏక్ తారీఖ్, ఏక్ ఘంటా, ఏక్ సాథ్” స్వచ్ఛత శ్రమదానం కార్యక్రమంలో ఈఎంఆర్ఎస్, ట్రిఫెడ్ , నెస్ట్స్, ఎన్ఎస్టీఎఫ్డీసి, గిరిజన వ్యవహారాల మంత్రిత్వ శాఖ నిధులతో నడుస్తున్న స్వచ్చంధ సేవా సంస్థలు 500 కి పైగా స్వచ్ఛత కార్యక్రమాలు నిర్వహించాయి.
ప్రజల భాగస్వామ్యంతో పరిశుభ్రత లక్ష్యంగా కార్యక్రమాలు జరిగాయి. దేశవ్యాప్తంగా ఉన్న ఏకలవ్య మోడల్ రెసిడెన్షియల్ స్కూల్స్  విద్యార్థులు ఈ కార్యక్రమంలో పాల్గొన్నారు,
గిరిజన వ్యవహారాల మంత్రిత్వ శాఖ ముఖ్యమైన కార్యక్రమంగా అమలు జరుగుతున్న ఏకలవ్య మోడల్ రెసిడెన్షియల్ స్కూల్స్ లో చదువుతున్న విద్యార్థులు పాఠశాల ఆవరణలు, చుట్టుపక్కల పరిసరాలను శుభ్రపరచడం కోసం ఒక గంట స్వచ్ఛంద సేవ చేశారు. ఈ సహకారం స్వచ్ఛత హి సేవ కార్యక్రమంలో భాగంగా అమలు జరిగిన కార్యక్రమం పరిశుభ్రతను కాపాడుకోవడంలో సామూహిక బాధ్యతను ప్రతిబింబించే విధంగా సాగింది.
ఏకలవ్య మోడల్ రెసిడెన్షియల్ స్కూల్స్ లతో పాటు నేషనల్ షెడ్యూల్డ్ ట్రైబ్స్ ఫైనాన్స్అండ్ డెవలప్మెంట్ కార్పొరేషన్ ఆధ్వర్యంలో దేశం వివిధ ప్రాంతాలల్లో కార్యక్రమాలు నిర్వహించింది. ప్రజల సహకారంతో కార్యక్రమాలు అమలు జరిగాయి. న్యూ ఢిల్లీలోని నేషనల్ షెడ్యూల్డ్ ట్రైబ్స్ ఫైనాన్స్అండ్ డెవలప్మెంట్ కార్పొరేషన్ ప్రధాన కార్యాలయం, భోపాల్, భువనేశ్వర్, గౌహతి మరియు హైదరాబాద్లోని నేషనల్ షెడ్యూల్డ్ ట్రైబ్స్ ఫైనాన్స్అండ్ డెవలప్మెంట్ కార్పొరేషన్ నాలుగు జోనల్ కార్యాలయాలలో కార్యక్రమాలు జరిగాయి. డెహ్రాడూన్లో భారీ ఎత్తున కార్యక్రమం నిర్వహించారు.
కార్యక్రమంలో భాగంగా ప్రజల సహకారంతో పార్కులు, బహిరంగ ప్రదేశాలను శుభ్రం చేయడం, వ్యర్థాల సేకరణ లాంటి కార్యక్రమాలు నిర్వహించి పర్యావరణ పరిరక్షణ కోసం కృషి చేశారు. స్థానిక ప్రజలతో పాటు విద్యార్థులు గిరిజన మంత్రిత్వ శాఖ నిర్వహించిన కార్యక్రమాల్లో పాల్గొన్నారు.
ప్రధాన మంత్రి కార్యాలయం
ఎథ్లెటిక్స్ మెన్స్ ట్రిపుల్ జంప్ లో బంగారు పతకాన్ని సాధించినందుకు శ్రీ ఎల్ధోస్పాల్ కు అభినందనలు తెలిపిన ప్రధాన మంత్రి
బర్మింగ్ హమ్ లో జరుగుతున్నటువంటి కామన్ వెల్థ్ గేమ్స్ 2022 లో ఎథ్ లెటిక్స్ మెన్స్ ట్రిపుల్ జంప్ లో పసిడి పతకాన్ని గెలుచుకొన్నందుకు శ్రీ ఎల్ధోస్ పాల్ కు ప్రధాన మంత్రి శ్రీ నరేంద్ర మోదీ అభినందనల ను తెలియజేశారు.
ప్రధాన మంత్రి ఒక ట్వీట్ లో -
‘‘ఈ రోజు న జరిగిన ట్రిపుల్ జంప్ పోటీ చరిత్రాత్మకమైంది గా ఉంది. మన క్రీడాకారులు భలే గా రాణించారు. శ్రేష్ఠమైన ప్రతిభావంతుడు శ్రీ ఎల్ధోస్ పాల్ స్వర్ణ పతకాన్ని గెలిచి, ఇంతకు ముందు అంతర్జాతీయ పోటీల లో తాను కనబరచినటువంటి చక్కనైన ప్రదర్శన కు మెరుగు పెట్టుకొన్నారు. ఆయన కు ఇవే అభినందన లు. ఆయన సమర్పణభావం హర్షణీయం. #Cheer4India’’ అని పేర్కొన్నారు.
(
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ వివక్ష మీద పోరులో ఒడిశా ఆశా కార్యకర్తలు
స్థానిక చైతన్యంలో 46,000 మందికి పైగా ఆశా కార్యకర్తల కీలకపాత్ర
ఒడిశాలోని ఖుర్దా జిల్లా కందలై గ్రామంలో మంజు జీనా ఒక ఆశా కార్యకర్త. కోవిడ్ సంబంధ కార్యక్రమాల్లో ఆమె చురుగ్గా పాల్గొంటూ వచ్చింది. స్థానిక ప్రజలకు నిత్యావసరాలు, వైద్య సేవలు అందించటంలో ఆమె అవిశ్రాంతంగా కృషిచేసింది. అక్కడి ప్రజలతో మమేకమవుతూ ఏళ్ళ తరబడి ఆమె సంపాదించుకున్న పరిచయాలే అక్కడి ప్రజలతో మాట్లాడి కోవిడ్ బాధిత్ల పట్ల వివక్ష తగదని ఒప్పించటంలో సాయం చేసింది. ఒక వలస కార్మికుడు ఊరికి తిరిగొచ్చినప్పుడు ఊళ్ళో వాళ్ళు అతణ్ణి రానివ్వలేదు. దీంతో అక్కడి ప్రజల అభిప్రాయాన్ని మార్చటానికి ఆమె ఒంటరి పోరాటం చేసింది. ప్రజలలో అవగాహన పెంచింది. ఆ వలస కార్మికుడు ఇంట్లోనే క్వారంటైన్ కావటానికి వీలుందని నచ్చజెప్పింది. క్వారంటైన్ కాలంలో అతడి ఆరోగ్య స్థితిని ఎప్పటికప్పుడు గమనిస్తూ, ఆరోగ్య అవసరాలు తీరుస్తూ ముందుకు నడిపింది.
లాక్ దౌన్ కాలంలో అందరికీ నిత్యావసరకులు అందటానికి, ఇతర వైద్య సేవలు అందటానికి ఆమె నిరంతరం శ్రమించింది. అనేకమంది గర్భిణులు ప్రభుత్వ వైద్యశాలల్లో ప్రసవానికి వీలుగా అవసరమైన అన్ని చర్యలూ తీసుకుంది. కేవలం తన విధుల నిర్వహణకే పరిమితం కాకుండా మాస్కులు స్వయంగా కుట్టి ఆ నిరుపేదల గ్రామంలో ఇంటిటికీ తిరిగి పంచిపెట్టింది.
ఒడిశాలోని 46,627 మంది ఆశా కార్యకర్తలు గ్రామీణ, పట్టణ ప్రాంతాలలో కోవిడ్ మీద పోరులో విజయవంతమైన పాత్ర నిర్వహించారు. స్థానికుల ఆరోగ్య అవసరాలు తీర్చారు. గ్రామాల్లోని గావోం కల్యాణ్ సమితులు, పట్టణ ప్రాంతాల్లోని మహిళా ఆరోగ్య సమితులతో కలిసి పనిచేశారు. వాళ్ళ అవసరం ఎక్కడున్నా ప్రత్యక్షమయ్యారు. కోవిడ్ నివారణ కోసం బహిరంగ ప్రదేశాలలో మాస్కుల వాడకం, తరచూ చేతులు కడుక్కోవటం, భౌతిక దూరం పాటించటం, కోవిడ్ లక్షణాలు గుర్తించటం లాంటి విషయాలమీద ప్రజలకు అవగాహన పెంచటంలో వాళ్ళ కృషి అనన్య సామాన్యం.
ప్రజలలో అవగాహన కలిగించే దిశలో కోవిడ్ కు సంబంధించిన కరపత్రాల పంపిణీ, పోస్టర్ల ప్రచారం, గ్రామాలలో గోడలమీద రాతలవంటి పనుల్లోనూ ఆశా కార్యకర్తలు చురుకైన పాత్ర పోషించారు.
మానవ వనరుల అభివృద్ధి మంత్రిత్వ శాఖ
కోవిడ్-19 దిగ్బంధంతో డిజిటల్ విద్యాభ్యాస ప్రక్రియకు భారీ ఊపు
దాదాపు 5 రెట్లు పెరిగిన హెచ్ఆర్డి శాఖ ‘ఈ-అభ్యాస’ వేదికల వినియోగం
స్వయంప్రభ, జ్ఞానదర్శన్ టీవీ చానళ్లనూ వాడుకోండి: కేంద్ర హెచ్ఆర్డి మంత్రి
కోవిడ్-19 దిగ్బంధంతో విద్యారంగం ఎదుర్కొంటున్న ప్రతికూలతల ఉపశమనానికి కేంద్ర మానవ వనరుల అభివృద్ధి  శాఖ తనవంతు కృషిచేస్తోంది. ఈ మేరకు విద్యార్థులకు నిరంతర అభ్యసన సదుపాయాల కల్పనకు శ్రమిస్తోంది. ఈ నేపథ్యంలో రెండు వారాలుగా దేశంలో ఎలక్ట్రానిక్ మాధ్యమం ద్వారా విద్యాభ్యాస ప్రక్రియ ఊపందుకుంది. మరోవైపు హెచ్ఆర్డి మంత్రి శ్రీ రమేష్ పోఖ్రియాల్ నిషాంక్ క్రమం తప్పకుండా అత్యున్నత విద్యాసంస్థల అధిపతులతో చర్చిస్తూ వారికి మార్గనిర్దేశం చేస్తున్నారు. దీంతో పాఠశాలలు, కళాశాలల్లో స్కైప్, జూమ్, గూగుల్ క్లాస్రూమ్, హ్యాంగవుట్ తదితర డిజిటల్ మాధ్యమాల వినియోగం పెరిగింది. ఈ క్రమంలో 2020 మార్చి 23 నుంచి హెచ్ఆర్డి జాతీయ ఆన్లైన్ విద్యావేదిక ‘స్వయం’ ను సుమారు 1.4 కోట్ల మంది వినియోగించుకున్నారు. ఈ విధంగా నిన్నటివరకూ 2.5 లక్షలసార్లు ఉపయోగించారు. దీంతో గతవారం తో పోలిస్తే ఈ వేదిక వినియోగం ఐదు రెట్లు పెరిగింది. అంతేకాకుండా ‘స్వయంప్రభ’ డీటీహెచ్ టీవీచానళ్లలో నిత్యం 6.8 లక్షల మంది వీడియోలద్వారా విద్యాభ్యాసం కొనసాగిస్తున్నారు. అనేక ప్రభుత్వ, ప్రైవేటు డిజిటల్ మాధ్యమాల వినియోగం కూడా నానాటికీ భారీగా పెరుగుతోంది. అయినప్పటికీ కంప్యూటర్, ఇంటర్నెట్ అందుబాటులో లేనివారు అనేకమంది ఉన్నారు. అందుకే జ్ఞానదర్శన్సహా స్వయంప్రభ గ్రూపులోని 24 గంటల ప్రసారాలు చేసే 32 డీటీహెచ్ చానళ్లను గరిష్ఠంగా వాడుకోవాలని శ్రీ పోఖ్రియాల్ విద్యార్థులకు పిలుపునిచ్చారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 219.37 కోట్ల డోసులు  అందించారు
గత 24 గంటల్లో 4,23,087 డోసులు అందించారు
దేశవ్యాప్త క్రియాశీల కేసుల సంఖ్య 26,449
మొత్తం కేసుల్లో క్రియాశీల కేసులు 0.06%
ప్రస్తుత రికవరీ రేటు 98.76%
గత 24 గంటల్లో 1,919 మంది కోలుకున్నారు. దీంతో, కోలుకున్నవారి మొత్తం సంఖ్య 4,40,77,068 కు పెరిగింది.
గత 24 గంటల్లో 1,542 కొత్త కేసులు నమోదయ్యాయి.
రోజువారీ పాజిటివిటీ రేటు 0.68%
వారపు పాజిటివిటీ రేటు 1.02%
గత 24 గంటల్లో చేసిన 2,27,207 కొవిడ్ పరీక్షలతో కలిపి ఇప్పటివరకు 89.89 కోట్ల పరీక్షలు చేశారు.
హోం మంత్రిత్వ శాఖ
"యూనియన్ హోం మినిస్టర్స్ మెడల్ ఫర్ ఎక్స్లెన్స్ ఇన్ ఇన్వెస్టిగేషన్", 2020
2020వ సంవత్సరానికి, "యూనియన్ హోం మినిస్టర్స్ మెడల్ ఫర్ ఎక్స్లెన్స్ ఇన్ ఇన్వెస్టిగేషన్" పురస్కారాలను 121 మంది పోలీసు సిబ్బందికి ప్రదానం చేశారు. నేర పరిశోధనలో అత్యుత్తమ ప్రమాణాలను ప్రోత్సహించేందుకు, అత్యుత్తమ పరిశోధన చేసిన పోలీసులను జాతీయ స్థాయిలో గుర్తించేందుకు ఈ అవార్డును 2018లో ఏర్పాటు చేశారు.
పురస్కారాలు స్వీకరించినవారిలో.., సీబీఐ నుంచి 15 మంది, మహారాష్ట్ర పోలీసులు 10 మంది, మధ్యప్రదేశ్ పోలీసులు 10 మంది, ఉత్తరప్రదేశ్ పోలీసులు 8 మంది, కేరళ పోలీసులు ఏడుగురు, పశ్చిమ బెంగాల్ పోలీసులు ఏడుగురు ఉన్నారు. మిగిలినవారు మిగిలిన రాష్ట్రాలు, కేంద్ర పాలిత ప్రాంతాలకు చెందినవారు. ఈ 121 మందిలో 21 మంది మహిళా పోలీసు అధికారులు ఉన్నారు.
అవార్డులు అందుకున్నవారి జాబితా కోసం ఇక్కడ క్లిక్ చేయండి.
రక్షణ మంత్రిత్వ శాఖ
అంతర్జాతీయ యోగా దినోత్సవం జరుపుకున్న ఈఎన్సీ
అంతర్జాతీయ యోగా దినోత్సవం సందర్భంగా, ఇవాళ, తూర్పు నౌకాదళ స్థావరం  అన్ని స్టేషన్లు, యూనిట్లు, నౌకల్లో యోగా కార్యక్రమాలు జరిగాయి. 13,000 మంది నౌకాదళ సిబ్బంది, డిఫెన్స్ సెక్యూరిటీ కార్ప్స్, వారి కుటుంబ సభ్యులు తూర్పు సముద్ర తీరం వెంట జరిగిన కార్యక్రమాల్లో పాల్గొన్నారు. తూర్పు నౌకాదళ స్థావరం నౌకలపై సముద్రంలో, వివిధ నౌకాశ్రయాల్లో యోగా నిర్వహించారు. ఐడీవై 2023 - 'మానవత్వం కోసం యోగా' అనే అంశంతో, భారత ప్రభుత్వం/ఆయుష్ మంత్రిత్వ శాఖ సూచించిన కామన్ యోగా ప్రోటోకాల్ను అనుసరించి యోగా కార్యక్రమాలు జరిగాయి.
సాధారణ కార్యకలాపాల్లో భాగంగా వివిధ దేశాలను సందర్శించే తూర్పు నౌకాదళ నౌకలు విదేశీ ఓడరేవుల్లో యోగా కార్యక్రమాలు నిర్వహించాయి. ఇండోనేషియాలోని జకార్తాలో ఐఎన్ఎస్ శివాలిక్, బంగ్లాదేశ్లోని చట్టోగ్రామ్లో ఐఎన్ఎస్ కిల్తాన్, థాయ్లాండ్లోని ఫుకెట్లోని ఐఎన్ఎస్ సుమిత్ర యోగా నిర్వహించాయి. యోగా ప్రయోజనాల గురించి స్థానిక ప్రజల్లో అవగాహన కల్పించాయి.
విశాఖపట్నం నౌకాదళ సిబ్బంది, వారి కుటుంబాలు, పాఠశాల విద్యార్థులు నౌకాశ్రయం, కేంద్రీయ విద్యాలయం, మల్కాపురం సహా అన్ని నివాస ప్రాంతాల్లో యోగా కార్యక్రమాలు నిర్వహించారు. ఈషా ఫౌండేషన్ ద్వారా హఠ యోగా చేశారు.
భీమునిపట్నంలో, కళింగ బీచ్, కేంద్రీయ విద్యాలయం, నావల్ కేజీ స్కూల్లో యోగా కార్యక్రమాలు నిర్వహించారు. భారతదేశ సాంస్కృతిక వారసత్వంలో యోగా ఒక ముఖ్యాంశం అని సూచించేలా త్రివర్ణ దుస్తులు ధరించారు. విశాఖపట్నంలోని స్పూర్తి అనాథాశ్రమం, గోల్డేజ్ హోమ్, ప్రత్యేక అవసరాల పిల్లల పాఠశాలలోనూ యోగా శిబిరాలు నిర్వహించారు.
తమిళనాడు, పుదుచ్చేరి నౌకాదళ ప్రాంతాల్లో ఐఎన్ఎస్ కట్టబొమ్మన్ సహా అన్ని నౌకలు, యూనిట్లు యోగా కార్యక్రమాల్లో చురుకుగా పాల్గొన్నాయి. రోజువారీ జీవితంలో యోగా ప్రాముఖ్యతను తెలియజేస్తూ బ్యానర్లు, పోస్టర్లు, యోగా చార్టులను ప్రదర్శించారు. చెన్నైలో, ప్రఖ్యాత యోగా శిక్షణ సంస్థ యోగా దర్శిని యోగా కార్యక్రమం నిర్వహించింది. నౌకాదళం, సీఐఎస్ఎఫ్ సిబ్బంది వారి కుటుంబాలతో పాటు పాల్గొన్నారు. కట్టబొమ్మన్ వద్ద, అంబర్ టవర్పై 450 మీటర్ల ఎత్తులో సామూహిక యోగా, ఆసనాలు, ప్రాణాయామాన్ని ప్రదర్శించారు. దీంతోపాటు, యోగా ప్రచారం కోసం అన్ని నౌకాదళ యూనిట్లు, పాఠశాలల్లో క్విజ్లు, పోస్టర్ రూపకల్పన పోటీలు, క్యూ&ఏ కార్యక్రమాలు నిర్వహించారు.
ప్రధాన మంత్రి కార్యాలయం
పశ్చిమ బంగాల్ లోనినాదియా లో జరిగిన ఒక రోడ్డు ప్రమాదం ఘటన లో బాధితులైన వారికి పిఎమ్ఎన్ఆర్ఎఫ్ నుంచి పరిహారాన్ని ప్రకటించినప్రధాన మంత్రి
ప్రధాన మంత్రి శ్రీ నరేంద్ర మోదీ పశ్చిమ బంగాల్ లోని నాదియా లో ఒక రోడ్డు ప్రమాదం ఘటన జరిగినందువల్ల ప్రాణాల ను కోల్పోయిన వ్యక్తుల దగ్గరి సంబంధికుల కు ప్రధానమంత్రి జాతీయ సహాయ నిధి  నుంచి ప్రతి ఒక్కొక్కరికి 2 లక్షల రూపాయల వంతున పరిహారాన్ని ప్రకటించారు. ఈ దుర్ఘటన లో గాయపడిన వారికి 50,000 రూపాయల వంతున ఇవ్వడం జరుగుతుంది.
ప్రధాన మంత్రి కార్యాలయం  ఒక ట్వీట్ లో -
‘‘పశ్చిమ బంగాల్ లోని నాదియా లో ఒక రోడ్డు ప్రమాదం ఘటన జరిగినందువల్ల ప్రాణాల ను కోల్పోయిన వ్యక్తుల దగ్గరి సంబంధికుల కు ప్రధాన మంత్రి జాతీయ సహాయ నిధి  నుంచి ప్రతి ఒక్కొక్కరికి 2 లక్షల రూపాయల వంతున పరిహారాన్ని ప్రకటించారు. ఈ దుర్ఘటన లో గాయపడిన వారికి 50,000 రూపాయల వంతున ఇవ్వడం జరుగుతుంది’’ అని పేర్కొంది.
గ్రామీణాభివృద్ధి మంత్రిత్వ శాఖ
కోవిడ్-19 మహమ్మారి వ్యాప్తి నేపథ్యంలో
ఎన్ఆర్ఎల్ఎం నేతృత్వంలో ఫేస్ మాస్క్ల ఉత్పత్తి
132 లక్షలకు పైగా ఫేస్ మాస్క్ల్ని తయారు చేసిన ఎస్హెచ్జీ బృందాలు
కోవిడ్-19 మహమ్మారి వ్యాప్తిని కట్టడి చేసేందుకు గాను గ్రామీణాభివృద్ధి మంత్రిత్వ శాఖ నేతృత్వంలోని జాతీయ గ్రామీణ జీవనోపాధి మిషన్ క్రింద దేశంలోని 399 జిల్లాలను కలుపుకొని 24 రాష్ట్రాల్లో స్వయం సహాయక బృందాలు  సభ్యులు ఫెస్ మాస్క్ ల ఉత్పత్తిని ప్రారంభించారు. గడిచిన 10 రోజుల్లో ఆంధ్రప్రదేశ్ రాష్ట్రంలోని ఐదు జిల్లాలలో 4281 స్వయం సహాయక బృందాలలోని 21,028 మంది సభ్యులు 25,41,440 మాస్కులను, తమిళనాడులోని 32 జిల్లాలలో 1927 స్వయం సహాయక బృందాలలోని 10,2780 మంది సభ్యులు 26,01,735 మాస్క్లను ఉత్పత్తి చేశారు. దీనికి తోడు బిహార్, ఛత్తీస్గఢ్, గుజరాత్, కేరళ, మధ్య ప్రదేశ్, ఉత్తర ప్రదేశ్తో పాటు ఈశాన్య రాష్ర్టాలలోని స్వయం సహాయక బృందాల వారు కూడా మాస్క్ల తయారీని చేపట్టారు. మొత్తం 14,522 స్వయం సహాయక బృందాలకు చెందిన దాదాపు 65,936 మంది సభ్యలు 132 లక్షల మాస్క్లను తయారు చేశారు. దేశ అవసరాలకు కావాల్సిన మాస్క్ల తయారీలో హర్యానా, హిమాచల్ ప్రదేశ్, జార్ఖండ్, కర్ణాటక,మహారాష్ట్ర, మిజోరాం, నాగాలాండ్, ఒడిషా, పాండిచ్చరి, పంజాబ్, రాజస్థాన్, సిక్కిం, తెలంగాణ, త్రిపుర, పశ్చిమ బెంగాల్, ఉత్తరాఖండ్లకు చెందిన ఎస్హెచ్జీల సభ్యులు పాలుపంచుకుంటున్నారు.
(
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
పిఎంజికెఎవై రెండోదశ ప్రారంభం: ఇప్పటిదాకా 33.40 లక్షల టన్నుల ధాన్యం తీసుకున్న రాష్ట్రాలు
ముగిసిన సీజన్ లో 389.76 లక్షల టన్నుల గోధుమలు, 504.91 లక్షల టన్నుల బియ్యం సేకరణతో ఎఫ్ సి ఐ కొత్త రికార్డు
2020 ఏప్రిల్ నుంచి జూన్ దాకా ప్రధానమంత్రి గరీబ్ కల్యాణ్ అన్న యోజన ను విజయవంతంగా అమలు చేసిన ప్రభుత్వం ఇప్పుడు ఈ పథకాన్ని మరీ ఐదు నెలల పాటు జులై నుంచి నవంబర్ దాకా పొడిగించింది. జాతీయ ఆహార భద్రతా చట్టం కిందికి, అంత్యోదయ అన్న యోజన కిందికి వచ్చే 81 కోట్ల మంది లబ్ధి దారులకు ఒక్కొక్కరికి నెలకు 5 కిలోల చొప్పున బియ్యం లేదా గోధుమలు ఈ పథకం కింద ఉచితంగా ఇస్తున్నారు. ప్రధానమంత్రి గరీబ్ కల్యాణ్ అన్న యోజన రెండో దశ కింద జులై నుంచి నవంబర్ వరకు 200.19 లక్షల మెట్రిక్ టన్నులు కేటాయించారు. ఇందులో 91.33 లక్షల టన్నులు గోధుమలు కాగా 109.96 లక్షల టన్నులు బియ్యం. రాష్ట్ర ప్రభుత్వాలనుంచి, లబ్ధిదారులనుంచి ఈ పథకానికి అద్భుతమైన స్పందన లభించింది. పథకం ప్రారంభమైన 08.07.20 నుంచి 27.07.20 వరకు మొత్తం 33.40 లక్షల టన్నుల ధాన్యాన్ని దేశవ్యాప్తంగా రాష్ట్రాలకు అందజేయగా అందులో 13.42 లక్షల టన్నుల గోధుమలు, 19.98 లక్షల టన్నుల బియ్యం ఉన్నాయి. ఈ జులై నెల కేటాయింపులో దాదాపు 83% ఇప్పటివరకూ పంపిణీ జరిగింది.
పిఎంజికెఎవై రెండోదశ కోసం అదనంగా కేటాయించిన 200.19 లక్షల మెట్రిక్ టన్నులతో సహా భారత ప్రభుత్వం ఐదు నెలల కాలంలో సమాజంలోని నిరుపేదలకు పంచే ధాన్యం మొత్తం 455 లక్షల మెట్రిక్ టన్నులు అవుతుంది. ఆహార భద్రతా చట్టం, అంత్యోదయ అన్న యోజన కిందికి వచ్చే ప్రతి లబ్ధిదారునికీ ఐదు కిలోల గోధుమలు, లేదా బియ్యం పూర్తిగా ఉచితంగా అందుతాయి. ఇది వాళ్ళకు సబ్సిడీ మీద అందే మామూలు కోటాకు అదనం,
ఈ ఐదు నెలల కాలానికి కేటాయించిన ధాన్యం నిల్వలను సకాలంలో దేశం నలుమూలలా అందించటానికి వీలుగా భారత ఆహార సంస్థ కట్టుదిట్టమైన రవాణా ఏర్పాట్లు చేసింది. ఇది మామూలు కేటాయింపుకు రెట్టింపు కావటం వలన కచ్చితంగా సవాలు విసిరే బృహత్ కార్యక్రమమే కాబట్టి పాత అవసరాలకు తగినట్టు ఉన్న గోదాములు, రవాణా సామర్థ్యాన్ని సక్రమంగా వాడుకోవాల్సి ఉంటుంది. అయితే, ఈ సవాలును స్వీకరించి ఎలాంటి ఇబ్బందులూ రాకుండా చూసుకోవటానికి భారత ఆహార సంస్థ పూర్తి స్థాయిలో సన్నద్ధమైంది. ఇప్పటికే కోవిడ్ లాంటి కష్ట కాలంలో తన సంసిద్ధతను రుజువు చేసుకుంది. అప్పుడు కూడా ఎన్నో కొత్త రికార్డులు నెలకొల్పింది. కేటాయింపులకు అనుగుణంగా దేశం నలుమూలలా పంపిణీ లక్ష్యాలు పూర్తి చేసి ఏ ఒక్క నిరుపేద కూడా ఆకలితో ఉండకుండా చూడటంలో తన పాత్రను రుజువు చేసుకుంది.
తాజాగా ముగిసిన సీజన్ కు ధాన్యం సేకరణను భారత ఆహార సంస్థ పూర్తి చేసింది. అటు గోధుమలు, ఇటు బియ్యం సేకరణలో సరికొత్త రికార్డు నెలకొల్పింది. ఈ పంట సీజన్ లో 389.76 లక్షల టన్నుల గోధుమలు, 504.91 లక్షల టన్నుల బియ్యం సేకరించింది. రుతుపవనాలు సాగుతున్న తీరు చూస్తే ఈ 2020-21 ఖరీఫ్ సీజన్ కూడా చాలా ఆశాజనకంగా ఉండేట్టు కనిపిస్తోంది.
రాష్ట్రపతి సచివాలయం
ఇండియన్ రెడ్ క్రాస్ సొసైటీ ఏజీఎం సెరిమోనియల్ సెషన్ కు అధ్యక్షత వహించిన రాష్ట్రపతి
రాష్ట్రపతి భవన్ కల్చరల్ సెంటర్లో ఈరోజు  ఇండియన్ రెడ్క్రాస్ సొసైటీ ఏజీఎం సెరిమోనియల్ సెషన్కు భారత రాష్ట్రపతి శ్రీమతి ద్రౌపది ముర్ము అధ్యక్షత వహించారు. ఈ సందర్భంగా రాష్ట్రపతి మాట్లాడుతూ.. భారతీయ సంప్రదాయంలో దాతృత్వం అత్యంత ముఖ్యమైన మానవీయ విలువగా పరిగణిస్తామని అన్నారు. ఇండియన్ రెడ్క్రాస్ సొసైటీ 100 ఏళ్లకు పైగా ప్రజలకు సేవ చేస్తోందని ఆమె సంతోషం వ్యక్తం చేశారు. ప్రకృతి వైపరీత్యాలు, ఆరోగ్య అత్యవసర పరిస్థితుల్లో రెడ్క్రాస్ సహాయక చర్యల ద్వారా తన నిబద్ధతను ప్రదర్శించిందని ఆమె తెలిపారు. సొసైటీ సభ్యులు, వాలంటీర్లందరూ మానవాళికి అంకితభావంతో, సేవ చేస్తున్నందుకు ఆమె అభినందించారు. మానవ సేవ పట్ల వారి అంకితభావం, కరుణ, నిస్వార్థ స్ఫూర్తి ఇతరులకు స్ఫూర్తినిస్తుందని ఆమె అన్నారు. మానవాళి సంక్షేమం కోసం ఇండియన్ రెడ్క్రాస్ సొసైటీ నిరంతరం కృషి చేస్తుందని ఆమె విశ్వాసం వ్యక్తం చేశారు.
ఇండియన్ రెడ్క్రాస్ సొసైటీ దేశవ్యాప్తంగా 100కి పైగా రక్తదాన కేంద్రాలు, మొబైల్ ప్రచారాల ద్వారా భారతదేశ రక్త అవసరాలలో 10 శాతం తీరుస్తోందని తెలుసుకుని రాష్ట్రపతి సంతోషం వ్యక్తం చేశారు. అవసరమైన వారి కోసం సురక్షితంగా రక్తాన్ని సేకరించి స్వచ్ఛంద రక్తదాన సంస్కృతిని పెంపొందించడం ద్వారా ఇండియన్ రెడ్క్రాస్ సొసైటీ అద్భుతమైన పాత్ర పోషిస్తోందని ఆమె అన్నారు. రక్తదానానికి సంబంధించిన అపోహలను తొలగించి, ప్రజలను, ముఖ్యంగా యువతను ఈ ఉదాత్తమైన సామాజిక లక్ష్యంతో అనుసంధానం చేయాలని రెడ్క్రాస్ సొసైటీ సభ్యులను ఆమె కోరారు.
Please click here to see the President's Speech -